Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: 1995. évi CXVII. törvény módosítása
Paragraph Index: 1033

(2) Az Szja tv. 16. §-ának (4) bekezdése helyébe a következõ rendelkezés lép: „(4) A vállalkozói jövedelem szerinti adózást alkalmazó egyéni vállalkozónál önálló tevékenységbõl származó jövedelemnek minõsül a vállalkozói kivét, amellyel szemben költség, költséghányad vagy más levonás nem érvényesíthetõ. Vállalkozói kivét az egyéni vállalkozói tevékenység során személyes munkavégzés címén vállalkozói költségként elszámolt összeg, valamint (az akár csak részben) a magánszemély személyes vagy családi szükségletének kielégítését szolgáló kiadás alapján elszámolt minden olyan vállalkozói költség, amelyet e törvénynek a vállalkozói költségek elszámolására vonatkozó rendelkezései nem nevesítenek jellemzõen elõforduló költségként. Vállalkozói kivét esetében a bevétel megszerzésének idõpontja a költség elszámolásának napja, ha azonban a vállalkozói kivét felvételét az adóhatóság az ellenõrzés során tárja fel, akkor az elszámolás adóévének utolsó napja (de legkésõbb az egyéni vállalkozói jogállás megszûnésének a napja).”

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes